Skinny zwart Eur 39.99 Bezoek Webwinkel
Trendy skinny jeans in 5 pocket model met een stoere linker ripped knie. Kleur: Blauw Model: Ons model is 174 cm en draagt maat M Materiaal: 80% katoen, 15% polyester, 5% elastan Details: 5 pocket model, 1 ripped linker knie Newcastle-siekte: Duiwe wat vrek, getoets | Netwerk24
Newcastle-siekte: Duiwe wat vrek, getoets
Deur Jackie Kruger 16 Januarie 2020 16:19
Nog geen gevalle van pluimvee wat Newcastle-siekte het, is by die Wes-Kaapse departement van landbou aangemeld nie.
Dít is die antwoord op ’n navraag van Netwerk24 nadat die aansteeklike virussiekte blykbaar onder duiwe in Oudtshoorn kop uitgesteek het.
Dr. Ginanda Msiza, staatsveearts, sê luidens ’n verslag van ’n plaaslike veearts is agt wilde duiwe wat gevrek het in Desember in Oudtshoorn gevind en sewe lemoenduiwe in die eerste week van Januarie. Daar is volgens hom ’n tydjie terug twee dooie lemoenduiwe in Mosselbaai gekry, maar geen ander gevalle is tot dusver aangemeld nie.
Volgens Msiza was die sewe lemoenduiwe van drie verskillende plekke in Oudtshoorn afkomstig. Voordat hulle gevrek het, het hulle tekens van lusteloosheid en senuweeprobleme getoon soos swakheid en vlerke wat hang.
Die karkasse is vroeg in Januarie ondersoek en vir die siekte getoets. In ’n outopsie is subdurale bloeding en ’n vergrote milt gevind.
Msiza sê tot dusver is dit die enigste laboratoriumtoetse wat positief is vir Newcastlesiekte. Geen verdere toetse is al gedoen nie.
Daar is geen voorvalle van die siekte onder pluimvee aangemeld nie.
Inentingsveldtogte vind elke ses maande plaas. Die laaste veldtog was in Desember verlede jaar toe 1 900 hoenders en 1 800 duiwe wat aan mense behoort in Oudtshoorn ingeënt is.
Meer oor: Siekte | Pluimvee
Newcastlesiekte steek kop uit aan Oos-Rand